Diskussion:Rasmus Paludan

message: Ældre diskussioner findes under Diskussion:Rasmus Paludan/arkiv.
thread_title:  Arkiv 

message: Paludan sagsøgte KU og 4 medlemmer. Kun 2 blev dømt. Det fremgår også af den anvendte kilde. Østre Landsret godkendte i den forbindelse at han blev kaldt "smørhår" og "slikfriller" på baggrund af et foto han selv havde lagt på nettet. Paludan fik Dansk Sprognævn til at afgive ekspertudtalelse, men det hjalp ham ikke. Det kan evt. nævnes at Rasmus Paludan Malver (nu Rasmus Malver) efter ændring af navneloven har ret til at tage navnet Rasmus Paludan. En lovændring som Rasmus Paludan (advokat) var én af de få modstandere af. Se evt. https://redox.dk/nyheder/da-rasmus-paludan-sagsogte-rasmus-paludan/, der har gennemgået både by- og landsrettens domme. 
replies: text: Det er ikke sandt. Der fremgår intet sted af dommen, at landsretten på nogen måde vurderede billedet af Rasmus Paludan i forhold til ordene. Landsretten mente generelt ikke, at ordene smørhår og slikfriller var fornærmende. Uanset hvem, det blev rettet imod. --Jeppe fra 1988 (diskussion) 27. sep 2020, 01:36 (CEST)
thread_title:  Fejl om ærekrænkelse 

message: Jeg har et problem med kronologien i denne artikel. Hvis andre har lignende anker over for den nuværende version af artiklen, så byd gerne ind.
Hvis vi tager artiklen skridt for skridt - og dermed også mine anker -, har vi først
*Baggrund
**Opvækst og tidlig liv, inkl. familiære relationer 
**Uddannelse 
**Bagefter en række episoder, som han har været involveret i, i særdeleshed under sit tidlige virke som politiker og under jurastudiet. Skal det være her? Det kunne være en del af startet på et 'Karriere'-afsnit', for det er noget at det første, han har været involveret i. 
Bagefter kommer 
*Advokatvirksomhed, men det virker unaturligt, at det kommer her. Det starter med 2014, hvilket er fint, hvis det er der, han startede som selvstændig advokat, men jeg finder det i en kronologisk rækkefølge vigtigere (= Karriere-afsnit), at han var medlem af Radikale Venstre i 2003, hvor han startede sit politiske virke. 
Herefter kommer 
*Samfundsdebattør og politiker. Igen starter afsnittet i 2017, inden 'partitilhørsforhold' kommer, som så starter i 2003. Det virker unaturligt.
Evt. kunne hans tidlige advokatvirksomhed være et af de indledende afsnit i et 'Karriere'-afsnit. Mvh --Morten1997 (diskussion) 7. maj 2019, 16:20 (CEST)
replies: text: En biografisk artikel behøver ikke være strengt kronologisk opbygget. Advokatvirksomheden er basis for hans politiske virke (det er via sin rolle som advokat for For Frihed + diverse libertære aktivister, at han kommer ind i højrefløjspolitik). At han har været med i RU som ung er et ret ligegyldigt kuriosum. Al politisk aktivitet fra ungdomsårene er reelt på bagatelniveau, derfor er det fint, at det er samlet under partitilhørsforhold. Mange af episoderne fra hans ungdom (som fx navnefejden med den anden Paludan) er trivielle, de siger lidt om hans trættekære natur, men er ikke encyklopædisk stof; så der bør luges ud i "episoderne", men det er ofte svært at slette kildebelagt info, fordi folk kæmper for at beholde det.--Batmacumba (diskussion) 7. maj 2019, 20:12 (CEST)
replies: text: :Jeg er enig med Batmacumba: Det behøver ikke at være noget problem, at der ikke er strengt kronologi i artiklen - det er bedre, at den er samlet i fornuftige temaer. Men et par af oplysningerne er under bagatelgrænsen for, hvad der er encyklopædisk relevant. At man har anmeldt en potentiel lovovertrædelse, som man i øvrigt ikke er impliceret i, til politiet, virker ligegyldigt, og det samme gør bl.a. det civile søgsmål mod Malver. --Økonom (diskussion) 7. maj 2019, 20:36 (CEST)
thread_title:  Kronologi 

message: Der er mange måder, man kan omtale en person på, og en af dem er så at referere, hvad andre har kaldt personen for, og der har vi et tilfælde, hvor Martin Krasnik i Weekendavisen har kaldt Rasmus Paludan for nazist. Det grundlæggende spørgsmål er så, er dette prædikat, som den ene lederskribent benytter encyklopædisk af en sådan relevans, at det bør nævnes i artiklen, at Rasmus Paludan er blevet kaldt/benævnt sådan? Umiddelbart finder jeg, at vi kan komme til at strække den "encyklopædiske relevans" lige lovlig vidt, hvis vi medtager en betegnelse, som én lederskribent har anvendt, og som en række kommentatorer og et udvalg af forskere, med viden om nazismen og dens udtryksformer har afvist er dækkende for beskrivelsen af denne person og hans parti. Jeg ville måske ikke tage en sådan diskussion om et hvilket som helst udtryk i en Wikipedia-artikel, men da det er nogle meget stærke konnotationer, der er knyttet til lige netop dette ord, er det måske relevant nok at tage en vurdering af relevansen for brugen af dette ord for sig.
Og hvis konklussionen skulle blive, at ordet/betegnelsen er encyklopædisk relevant at nævne i forhold til Rasmus Paludan, hvordan skal det i givet fald så gøres? Ole Ryhl Olsson (diskussion) 18. maj 2019, 19:32 (CEST)
replies: text: Jeg er enig i at Krasnik's leder er ikke en oplagt kilde til det. Jeg har også mere respekt for de forskere, som udtalere sig til videnskab.dk. --Steen Th (diskussion) 18. maj 2019, 22:04 (CEST)
replies: text: : Nu var ordet kun brugt i sætningen:  De danske medier har beskrevet ham med ord som ..., så det kræver jo kun kilde til mediet, og ikke noget bevis for påstanden. Krasniks leder er en af de mest omtalte og debatterede, så jeg mener den bør tages med der. - Nico (diskussion) 18. maj 2019, 22:15 (CEST)
replies: text: :: Det er en god pointe. Men ville det så ikke være rimeligt, også at nævne at udtalelsen har skabt debat, og at historikere med nazisme som fagområde har afvist den. --Kartebolle (Dipsacus fullonum) (diskussion) 18. maj 2019, 23:02 (CEST)

text: :Det kan vi  godt. Jeg synes bare deres afvisning er lidt letkøbt. Problemet er at  historikere med nazisme som fagområde, har det med at se det i en 1900-talskontekst, hvilket selvfølgelig fører til en afvisning, mens Krasnik for mig at se prøver at se sætte det i en nutidig sammenhæng. - Nico (diskussion) 18. maj 2019, 23:49 (CEST)
replies: text: ::Enig i sidstnævnte. Hvis jeg forstår Krasnik korrekt, så mener han ikke at Paludan er nazist, men at Paludans løsningsmodeller ligner det som nazisterne benyttede. Vi skal beskrive det som foregår, at der findes modstridende meninger om hvilket prædikat der kan benyttes om Paludan. Det er ganske relevant, og der findes heldigvis pålidelige kilder nok til at gøre det encyklopædisk interessant. Martin Krasnik kommer med udsagnet i Weekendavisen, en anset publikation, så jeg mener ikke der er grund til at udelade den fra det samlede billede. Wikipedia skal i øvrigt aldrig føre bevis for noget, da Wikipedia ikke har en mening om noget, men blot skildrer de pålidelige kilder, som er til rådighed. Det er alt for tidligt kun at lade forskernes udsagn stå alene ud fra en samtidig analyse. Det er ganske enkelt umuligt at studere fænomenet til bunds på så kort tid. Philaweb 19. maj 2019, 02:10 (CEST)
replies: text: :::Nu er nazismen jo et 1900-tals fænomen knyttet til en bestemt historisk kontekst, der så senere er reproduceret af såkaldte nynazister (oftest er nynazismen jo "ufortyndet" gammelnazisme tilsat nye "racefjender"). Ideen om at udbrede begrebet til al etnonationalisme el. racisme er forkert, at nazisterne var racister og etnonationalister gør ikke alle racister og etnonationalister til nazister. Det er ikke "letkøbt" at påpege, at Paludan ikke opfylder de grundlæggende kriterier for at være (ny-)nazist. Skal Krasniks bemærkning omtales skal det pointeres, at eksperter i nazisme ikke mener, der er belæg for påstanden. Vi bør være bevidste om, at brugen af nazi-prædikatet til at udskamme og udgrænse højreradikale uden tilknytning til nynazist-miljøet er et politisk værktøj brugt af deres modstandere, ikke en objektiv karakteristik.--Batmacumba (diskussion) 19. maj 2019, 08:57 (CEST)
replies: text: ::::En avisleder har karakter af et debatindlæg og bør få samme vægt som disse - dvs. ikke særlig meget i forhold til ekspertudtalelser og journalistiske beskrivelser. Hvis man vil, kan man godt skrive et lille underafsnit i brødteksten om, at Krasnik har brugt ordet nazist, og at det er blevet modereret/modsagt af en håndfuld forskere, i stil med det tilsvarende afsnit om samme sag i artiklen om Stram Kurs. Under alle omstændigheder virker denne detail-diskussion ikke relevant i indledningen, der skal opsummere det vigtigste indhold fra brødteksten.--Økonom (diskussion) 19. maj 2019, 09:09 (CEST)
replies: text: :::::Ganske fornuftige de forrige to indlæg. Måske vi også skal være opmærksomme på, at Stram Kurs' hjemmeside med partiprogrammet bliver bearbejdet og opdateret for tiden, og hvor der tidligere stod at "Islam skal forbydes", punktum, så har man nu flettet Grundloven ind i sit partiprogram. Min pointe er, at det kan være nok så svært for forskere at bedømme grundlaget, når det er i bevægelse. Jeg er enig i, at ordet/begrebet "nazist/nazisme" ikke skal nævnes i indledningen, men det skal nævnes et sted i artiklen under reaktioner på Paludans/Stram Kurs' politik. Philaweb 19. maj 2019, 12:21 (CEST)
Jeg mener, at vi bør skrive et afsnit om, hvad  medierne mener, så længe påstandene kommer fra pålidelige kilder – i WP:UNDUE står der:  —Biscuit-in-Chief :-) (Tal pænt • Bidrag) 25. maj 2019, 00:54 (CEST)

text: :::Jeg har tilbagerullet artiklen, så der igen står, at Rasmus Paludan er blevet omtalt som nazist. Det er en objektiv konstatering, at han er blevet det, der ikke kræver anden understøttelse. Monixiolo (diskussion) 25. maj 2019, 02:15 (CEST)
replies: text: ::::::Så nu mangler vi vel bare en eller anden, der har tid til og/eller lyst til at skrive dette "lille" underafsnit, som Økonom nævner, og som har styr på de relevante kilder? Ole Ryhl Olsson (diskussion) 25. maj 2019, 01:01 (CEST)
replies: text: :::::::Og at flytte det af Monixiolo indsatte udsagn ned i dette underafsnit. Ole Ryhl Olsson (diskussion) 25. maj 2019, 03:53 (CEST)
thread_title:  Er prædikatet 'nazist', som er blevet anvendt i en avisartikel, encyklopædisk relevant? 

message: Han har svensk far, kulturjournalisten Tomas Polvall, hvilket måske er relevant (bl.a. da han jo så ikke er "fuldblodsdansker", selvom skandinaver vel ikke tæller for SK). Der har været lidt diskusson om, hvorvidt familien (hvor hans lillebror for nylig har opfordret til ikke at stemme på SK) er relevant, men vi plejer at tage forældre med.--Batmacumba (diskussion) 1. jun 2019, 08:27 (CEST)
https://www.bt.dk/politik/rasmus-paludans-far-bryder-tavsheden-min-soen-kaldes-kriminel-og-andet
replies: text: Jeg betragter det absolut som relevant, så synes, vi skal tage det med. --Morten1997 (diskussion) 1. jun 2019, 10:43 (CEST)
replies: text: : Jeg kan ikke se nogen sammenhæng mellem at Rasmus Paludans far er en svensker som bor i Danmark, og Stram Kurs' udlændingepolitik. Men oplysningen hører vel med til en komplet biografi. --Kartebolle (Dipsacus fullonum) (diskussion) 1. jun 2019, 11:06 (CEST)
replies: text: ::Men er der kilder for, hvad moderen hedder (har ikke undersøgt spørgsmålet selv)? Ville finde det i orden at nævne begge forældrenavne, men underligt kun at nævne faderen, blot fordi han er svensk. Ole Ryhl Olsson (diskussion) 1. jun 2019, 21:44 (CEST)

text: ::Faren bor pt. i Sverige, og har vist gjort det siden forældrenes skilsmisse. Det var mht. etnicitetsbegrebet, at det kunne være relevant, at RP ikke er 100% dansk, men hvis faren (som meget tyder på) er skånsk, er han jo formentlig af delvis dansk (dvs. "gammelskånsk") afstamning. Når biograferede er en selvproklameret etnonationalist er det under alle omstændigheder en interessant detalje.--Batmacumba (diskussion) 12. jun 2019, 12:11 (CEST)
replies: text: :::Betragter det ikke nødvendigvis som et problem kun at nævne faren, hvis det kun er om faren, som der findes uafhængige kilder om. Moren kan nævnes, hvis der fremkommer uafhængige kilder om hende. mvh --Morten1997 (diskussion) 2. jun 2019, 09:42 (CEST)
replies: text: ::::Et er, at der måtte være kilder til, hvem faderen er, men hvad er den encyklopædiske relevans for at nævne faderen alene - det eneste jeg kan få øje på er, at han har et andet efternavn end sønnen, hvorfor sandsynligheden for at RP har sit efternavn efter moderen er rimelig stor, men er dette nok? Hvis der derimod skulle være grund til at indflette nogle af faderens forklaringer og udmeldinger om sønnen forskellige steder i artiklen, er det naturligvis relevant nok at nævne ham - men er der noget ønske eller planer om noget sådan? Ole Ryhl Olsson (diskussion) 2. jun 2019, 18:16 (CEST)
replies: text: :::::RP har oplyst, at han overvejede at stille op i Sydjyllands Storkreds bl.a. fordi, hans slægt stammer fra Sønderjylland, det henviser formentlig til Paludan-slægtens stamfader Kolding borgmesteren Søren Mortensen Kjær (Paludanus), der var født i Ribe (før 1864 en del af Sønderjylland). Det ville være rart at få forbundet ham til Paludan slægten, som han formentlg tilhører gennem moderen.--Batmacumba (diskussion) 12. jun 2019, 12:11 (CEST)

text: ::::Jeg kunne da formode, at såvel Rasmus P. som hans forældre kunne være nævnt i en vejviser for Helsingør fra omkring 2000/2001? Ole Ryhl Olsson (diskussion) 2. jun 2019, 18:25 (CEST)
replies: text: :::::Ja, det ville være fint, hvis nogle havde mulighed for at tjekke det. Moren har ikke ønsket at tale med pressen, og hedes navn er så vidt jeg ved ikke fremkommet i medierne (dog har jeg aldrig læst artiklen "Min barndom var ikke lykkelig" i Ekstra Bladet 2/9 2018, da det er en betalingsartikel, og jeg af princip ikke køber artikler på EB. Men her oplyses det nok blot, at moren var pædagog (det står i intro-en), ikke hvad hun hedder.--Batmacumba (diskussion) 12. jun 2019, 12:11 (CEST)
thread_title:  Far 

message: Brugeren Anderspjohnsen har skrevet ind i huskelisten, at Paludan har brudt med foreningen For Frihed i maj 2018. I artiklen står der, at Paludan er medlem af foreningens bestyrelse, og det skulle understøttes af en kilde fra januar 2017 (en radioudsendelse på Radio24syv, hvor Paludan formentligt selv fortæller det -- jeg har ikke lige verificeret det). Jeg tror gerne, at Paludan ikke har noget med foreningen at gøre længere, men hvordan håndteres det i artiklen, hvis udmeldelsen ikke fremgår af offentligt tilgængelige kilder? Er det bare noget med at begrænse sætningen
replies: text: "Paludan er medlem af bestyrelsen i og advokat for foreningen For Frihed"
til

text: "I januar 2017 fortalte Paludan, at han var medlem af bestyrelsen i og advokat for foreningen For Frihed"
og så lade det være ved det? Det virker ikke ideelt, men det er vel det eneste, man rigtigt kan gøre fra encyklopædiens side? — Stempelquist (diskussion) 26. jun 2020, 02:03 (CEST)

text: * Jeg har præciseret sætningen a la eksemplet oven for. — Stempelquist (diskussion) 27. jun 2020, 23:17 (CEST)
thread_title:  Angiveligt brud med For Frihed 

thread_title:  Flytteforslag 

message: Eftersom artiklen er skrivebeskyttet vil jeg fremkomme med mit forslag her. Paludan har officielt fået anerkendt svensk statsborgerskab, så måske vi kan ændre hans status fra "dansk politiker og advokat" til "dansk-svensk poliker og advokat". Det er et statsborgerskab han selv har gjort krav på eftersom de svenske myndigheder åbenbart ikke var klar over dette og havde givet Paludan indrejseforbud. Det lader til at Paludan selv anser sig for at være svensk, hvilket er en interessant vinkel til denne artikel. 2A02:AA1:1614:663F:FD3F:A68D:B973:FB1A 9. maj 2021, 18:38 (CEST)
replies: text: At han har ret til svensk statsborgerskab er ikke det samme som at han agerer som politiker i Sverige. --Madglad (diskussion) 9. maj 2021, 20:55 (CEST)
replies: text: : Én ting er at have ret til noget, noget andet er at gøre krav på det. Paludan behøver ikke at agere politiker i det hele taget for at være dansk-svensk, han skal blot gøre krav på at være svensk. At være dansk-svensk har noget med ophav og statsborgerskab at gøre. 2A02:AA1:160B:9869:B0D0:46B0:B70C:9A72 9. maj 2021, 21:08 (CEST)
replies: text: ::Citat: "født 2. januar 1982 i Nordsjælland" - på hvilken måde gør det ham svensk? At han med en juridisk spidsfindighed omgår indrejseforbuddet gør ikke ham (dig?) svensk. --Madglad (diskussion) 10. maj 2021, 06:40 (CEST)

text: Jeg vil give IP-bruger ret, Rasmus Paludan har dobbelt-statborgerskab, som følge af sin svenske far. Men jeg er i tvivl om, om der skal stå svensk-dansk eller dansk-svensk, men jeg mener at der er præcedens for her på wiki, at først skrive den nationalitet man er født med, og derefter den nationalitet man har fået efterfølgende, så derfor mener jeg at dansk-svensk er korrekt.--Kjeldjoh (diskussion) 10. maj 2021, 08:06 (CEST)
replies: text: :RP er 39, og valgte at som 38-årig af juridiske årsager at søge svensk statsborgerskab. Er der nogen kilder på at han har betegnet sig som svensk, før han søgte svensk statsborgerskab? --Madglad (diskussion) 10. maj 2021, 10:15 (CEST)
replies: text: ::Er årsagern til han har søgt om svensk statsborgerskab ikke ligegyldig? Han har dansk og svensk statsborgerskab, derfor er det korrekt at betegne ham som værende dansk-svensk.--Kjeldjoh (diskussion) 10. maj 2021, 10:45 (CEST)
replies: text: :::Præcis. Årsagen er ligegyldig, men det er vigtigt at Paludan aktivt har søgt (gjort krav på) svensk statsborgerskab. Paludan har valgt at være svensk statsborger, det er kilde nok til at gøre ham svensk. 2A02:AA1:101E:6218:1552:9694:8BA:151B 10. maj 2021, 11:47 (CEST)
replies: text: ::::Skal jeg forstå det der således, at du ligeledes mener at enhver der søger dansk statsborger, automatisk må betegnes som dansk? --Hjart (diskussion) 10. maj 2021, 11:54 (CEST)
replies: text: :::::Det drejer sig ikke om hvad jeg mener. Ansøgere til dansk statsborgerskab kan ikke betegnes som danske når de søger dansk statsborgerskab, hvilket er svaret på dit spørgsmål. Ansøgere til dansk statsborgerskab bliver danske når de bevilges dansk statsborgerskab af Folketinget. Paludan havde siden fødslen sin barndom en ret til svensk statsborgerskab, og den gjorde han krav på, søgte om og fik anerkendt. Ergo, Paludan er også svensk. 2A02:AA1:101E:6218:1552:9694:8BA:151B 10. maj 2021, 12:29 (CEST)

text: :::::PS. Paludan udgør selv kilden til at vi ved at han er svensk, da han valgte at offentligøre dette faktum. 2A02:AA1:101E:6218:1552:9694:8BA:151B 10. maj 2021, 12:34 (CEST)
replies: text: ::::::Der er kilder i biografien på at Paludan har fået svensk statsborgerskab, se også: ekstrabladet.dk. Så det er der ingen grund til at diskutere. Det er jo blot et spørgsmål om den første sætning skal ændres til "dansk-svensk politiker...", når han ikke er politisk aktiv i Sverige, men kun i Danmark. Eller om sætningen skal ændres til noget i stil med "dansk-svensk debattør, og dansk politiker...".--Kjeldjoh (diskussion) 10. maj 2021, 14:42 (CEST)
replies: text: :::::::Okay, sidstnævnte "dansk-svensk debattør, dansk politiker..." osv. er helt fin med mig. Det er dog lidt underligt, for det er ikke hvor Paludan er aktiv der beskrives, men hans ophav og statsborgerskab. Iøvrigt, er det i det hele taget muligt at være opstillingsberettiget politiker i to lande samtidigt? Nå, nok om det, det er alligevel i brødteksten at der skal gøres rede for den rette sammenhæng. 2A02:AA1:1019:64D6:34FA:EA69:1BBF:241 10. maj 2021, 15:58 (CEST)
Jeg synes ikke, at forslaget - hverken det oprindelige eller den senere modifikation - er så godt. Primært fordi det ikke giver klar information til læseren. "Dansk-svensk" betegner ikke uden videre statsborgerskab, og vil næppe heller blive læst sådan, i hvert fald langtfra af alle. Ifølge ordbogen betyder det "med stor tilknytning til både Danmark og Sverige", og det kan diskuteres, om Paludan har det på trods af det tildelte statsborgerskab. Når jeg læser, at en person er "dansk-svensk", regner jeg umiddelbart med, at det betyder, at personen har levet længere perioder af sit liv som henholdsvis dansker og svensker, og det ser ikke ud til, at det er tilfældet her. Det er desuden ikke mit indtryk, at han normalt betegnes som dansk-svensk i medier o.l., og vores oplysninger skal jo afspejle den almindelige sprogbrug og udlægning. Jeg vil foreslå, at man bibeholder den nuværende første sætning i indledningen, men tilføjer sætningen "Han fik i 2020 desuden anerkendt svensk statsborgerskab, fordi hans far er svensk", eller lignende. Det er klarere information om sagens indhold. Økonom (diskussion) 13. maj 2021, 07:12 (CEST)

text: Jeg er helt enig med Økonomen. Det at “være dansk” eller “være svensk” er ikke nødvendigvis knyttet til et formelt statsborgerskab, og er det ikke i almindelig daglig tale. Ingen opfatter Palludan som svensker, og jeg gætter på, at han heller ikke selv gør det. Bemærk, at vore artikler om nordmænd, tyskere osv. ikke definerer ud fra det formelle statsborgerskab, men ud fra nogle lidt mere abstrakte parametre.  -Pugilist (diskussion) 13. maj 2021, 10:51 (CEST)
Fair nok. Det er en interessant diskussion eftersom vi har en del artikler, hvor personerne beskrives som dansk-etellerandet, men hvor personerne opgives som så på grund af deres ophav eller evt. statsborgerskab. Det er som regel folk som ikke selv har valgt deres statsborgerskab, dvs. de er født i Danmark eller var umyndige da de ankom til Danmark. Paludans sag er i sagens natur lidt speciel, da retten til det svenske statsborgerskab ikke opstår som følge af hans biologiske ophav, men efter en mand som moderen gifter sig med mens Paludan er barn. Men, hvis medierne generelt ikke beskriver Paludan som dansk-svensk, så er det svært at finde sekundære kilder til dette forhold.
Hvad tilføjelsen angår, så synes jeg det burde fremgå af artiklen, hvorfor Paludan får tildelt svensk statsborgerskab og hvilke komplikationer det kan medføre. Paludans eget parti Stram Kurs har en definition på det at være dansk, og ifølge den definition så er: "en etnisk dansker .. "en person, der har dansk statsborgerskab fra fødslen og ikke har andre statsborgerskaber". Det er også et krav for at blive fuldgyldigt medlem af Stram Kurs at man er etnisk dansk. 2A02:AA1:161C:6415:681B:F78A:77:BBD2 13. maj 2021, 11:26 (CEST)

text: Nu kan vi vel godt kalde Paludan for at være dansk-svensk? Paludan har turneret på samme måde i Sverige som i Danmark, samt han har nu opstillet sit svenske parti til det kommende valg til Rigsdagen. Kilde: https://www.expressen.se/nyheter/paludan-staller-upp-i-svenska-valet/ 2A02:AA1:1004:484E:8926:FF86:7894:C281 10. jul. 2022, 23:47 (CEST)

text: Rasmus Paludan taler iøvrigt flydende svensk, hvilket man kan konstatere ud fra de videoer han lægger op på internet. 2A02:AA1:1004:484E:8926:FF86:7894:C281 11. jul. 2022, 00:02 (CEST)

text: Hermed en kilde som kalder Paludan for dansk-svensk: https://www.fokus.se/aktuellt/rasmus-paludan-jag-ar-orolig-for-att-dodas-i-sverige/ 2A02:AA1:1004:484E:8926:FF86:7894:C281 11. jul. 2022, 00:11 (CEST)
thread_title:  Dansk-svensk 

message: Man kan via 'Wayback Machine'
Finde adgang til dele af hans hjemmeside
https://web.archive.org/web/20080909223449/http://kriminelle.dk/
Hvis det er muligt, ville jeg mene at det er vigtigt at opslå dette som en mulighed hvis man vil læse siden via links. 77.241.128.103 20. nov. 2022, 16:47 (CET)
thread_title:  Angående Paludans hjemmeside Kriminelle.dk